पशुपालन मंत्री के नाम कलेक्टर को ज्ञापन
चित्तौड़गढ़ | श्रीमाधवगौ-सेवा समिति अध्यक्ष सज्जनदेवी जोशी ने चित्तौड़गढ़ जिले शहर में स्थित गौशालाओं की सूची एवं गौशालाओं पर किए जा रहे सरकारी व्यय की जांच के संबंध में पशुपालन मंत्री के नाम कलेक्टर को ज्ञापन सौंपा।
समिति के मीडिया प्रमुख सुनील उपाध्याय ने बताया कि ज्ञापन में जिले में संचालित गौशालाओं की सूची एवं मौसम परिवर्तन के कारण गर्मी में गौवंश गायों के लिए पेयजल, हरे चारे एवं चारे की व्यवस्था एवं गर्मी के मौसम में गायों के लिए छाया की व्यवस्था तथा देखरेख रख-रखाव की एवं सरकारी व्यय की उच्च स्तरीय जांच की मांग की। राजस्थान राज्य सरकार के पशुपालन मंत्री से शहर में लावारिस एवं आवारा पशुओं को पकड़वा कर उनकी भी नगर परिषद से व्यवस्था एवं आम जनता के सुझाव मांगने की मांग की।
hin_Deva hin_Deva hin_Deva